Gejala-gejala awal berikutan pendedahan kepada Sarin termasuk hidung berhingus, perasaan terhimpit di bahagian dada dan pencerutan pupil (anak mata). Sejenak kemudian, mangsa akan mengalami kesukaran bernafas dan loya dan air liur meleleh. Mangsa terus hilang keupayaan untuk mengawal fungsi tubuh dan mula munta dan membuang air besar dan air kecil. Fasa ini diikuti sentakan otot dan ketaran. Akhirnya, mangsa mengalami koma dan mati lemas sambil mengalami siri spasma.

Kapal KRI Hasanuddin memiliki seseran kosong 1,600 tan. Rekabentuk kapal membenarkan tatarajahnya ditukar bagi menerima pelbagai sistem persenjataan dan pengesan untuk memenuhi keperluan operasi yang berkembang bagi angkatan tentera Indonesia.

Berikutan perjanjian antara Persatuan Bola Sepak Singapura dan Persatuan Bola Sepak Malaysia, Singa Muda, dengan kebanyakan pemain dalam pasukan tersebut adalah pemain-pemain dari pasukan bawah 23 tahun kebangsaan Singapura, akan menggantikan Harimau Muda A, yang mewakili pasukan bola sepak bawah-23 kebangsaan Malaysia. Sementara Singa Muda akan bertanding di Liga Super Malaysia, Harimau Muda A akan mengambil tempat Singa Muda dalam S. League. Singa Muda kemudiannya diganti oleh pasukan baru, bernama Singapore LIONSXII yang akan menggantikan pasukan bawah-23 kebangsaan.

Walaupun ribuan tahanan politik dan ramai lagi penentang dibebaskan atas semangat glasnost, namun matlamat asal Gorbachev untuk menggunakan glasnost dan perestroika bagi memperbaharui Kesatuan Soviet tidak kesampaian. Pada tahun 1991, Kesatuan Soviet dibubarkan berikutan cubaan merampas kuasa yang gagal dijayakan oleh pihak konservatif yang menentang dasar-dasar Gorbachev.

Menurut bancian India pada tahun 2001 Rajahmundry memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 53% lelaki dan 47% wanita mampu membaca. 10% dari populasi berusia di bawah 6 tahun. (2001)

Pada 27 November 2009, Force India mengumumkan bahawa mereka telah memperbaharui kontrak Sutil, manakala pemandu ujian, Vitantonio Liuzzi telah diberikan kerusi perlumbaan bagi musim 2010. Sutil melayakkan diri di tempat kesepuluh bagi dua perlumbaan pertama tahun ini, namun perlanggaran dengan Robert Kubica di Bahrain dan kegagalan mekanikal di Australia menyebabkan beliau gagal mengutip sebarang mata kejuaraan. Walau bagaimanapun, Sutil berjaya mendapat mata di Grand Prix Malaysia setelah mendapat tempat kelima. Di China, beliau mendapat tempat kesebelas. Di Sepanyol, beliau mendapat tempat ketujuh, manakala di Monaco, beliau mendapat tempat kelapan. Sutil sekali lagi mendapat mata apabila beliau mendapat tempat kesembilan di Turki. Beliau meneruskan prestasi kukuh beliau di Grand Prix Kanada, Grand Prix Eropah dan Grand Prix British.

Sekolah Jenis Kebangsaan (C) Sin Hwa, Bukit Pasir atau nama ringkasnya SJK(C) Sin Hwa, Bukit Pasir, merupakan sebuah Sekolah jenis kebangsaan Cina yang terletak di Bukit Pasir.

Perdagangan elektronik atau e-dagang (Bahasa Inggeris: E-commerce) merujuk kepada perniagaan atau perdagangan yang menggunakan peralatan dan infrastruktur teknologi komunikasi dan maklumat sebagai medium untuk tujuan komunikasi dan juga transaksi.